మాదిరెడ్డి శ్రీనివాస్ రెడ్డి

మాదిరెడ్డి శ్రీనివాస్ రెడ్డి తెలంగాణ రాష్ట్రానికి చెందిన రాజకీయ నాయకుడు. ఆయన 2015లో తెలంగాణ రాష్ట్ర సమితి తరపున గవర్నర్ కోటాలో తెలంగాణ శాసన మండలికి ఎమ్మెల్సీగా ఎన్నికయ్యాడు. ఆయన ఈ పదవిలో 2015 జూన్ 17 నుండి 2021 జూన్ 16 వరకు పనిచేశాడు.

జననం, విద్యాభాస్యం
మాదిరెడ్డి శ్రీనివాస్ రెడ్డి తెలంగాణ రాష్ట్రం, హన్మకొండ జిల్లా, మమ్నూర్ గ్రామంలో 1939, జులై 20న రామకృష్ణ రెడ్డి, అమృతమ్మ దంపతులకు జన్మించాడు. ఆయన ఉస్మానియా యూనివర్సిటీ నుండి ఎమ్మెస్సీ పూర్తి చేసి, పి.హెచ్.డి పట్టా అందుకున్నాడు.

రాజకీయ జీవితం
మాదిరెడ్డి శ్రీనివాస్ రెడ్డి తెలంగాణ రాష్ట్ర సమితి పార్టీ ఆవిర్భావం నుండి టిఆర్ఎస్ పార్టీలో ఉన్నాడు. ఆయన తెలంగాణ ఉద్యమంలో క్రియాశీలకంగా పాల్గొన్నాడు. ఆయన టిఆర్ఎస్ పార్టీ రాష్ట్ర కార్యాలయం తెలంగాణ భవన్ ఇంచార్జ్ గా పని చేశాడు. మాదిరెడ్డి శ్రీనివాస్ రెడ్డి సేవలకుగాను 2015లో తెలంగాణ రాష్ట్ర సమితి తరపున గవర్నర్ కోటాలో పార్టీ ఆయనను తెలంగాణ శాసనమండలికి ఎమ్మెల్సీగా అవకాశం కల్పించింది.

మూలాలు

తెలంగాణ శాసనమండలి సభ్యులు
వరంగల్లు గ్రామీణ జిల్లా రాజకీయ నాయకులు
తెలంగాణ రాష్ట్ర సమితి రాజకీయ నాయకులు
జీవిస్తున్న ప్రజలు
1939 జననాలు